Alle stole er besat til aftenens byrådsmøde i Hjørring, hvor politikerne skal tage stilling til, hvilke skoler der skal lukke, og hvilke der får lov til at bestå.

Onsdag aften bliver der sat punktum i det store skoledrama i Hjørring. Byrådet skal nemlig tage endeligt vedtage at lukke syv af kommunens 26 skoler. Startskuddet for byrådsmødet lyder klokken 18, og da kommunen forventer, at elever og forældre vil møde talstærkt op, er beredskabet på plads af hensyn til sikkerheden. Allerede en time før byrådsmødets start, var alle pladserne i byrådssalen da også besat - hovedsageligt af borgere fra Mosbjerg, hvor skolen står til en lukning. Udenfor kan fremmødte følge mødet over højtalere, og byrådsmødet transmitteres live på tv og radio i lokalområdet.